OpenLLM-France/wikimedia huggingface dataset:
# Izsak (cràter)

Izsak és un petit cràter d'impacte que es troba a la cara oculta de la Lluna, per la qual cosa no es pot veure des de la Terra. Es troba a mig camí entre els cràters Fermi al nord-est i Milne al sud-oest. Just al sud d'Izsak apareix el cràter més gran Schaeberle.
* Localització de Izsak (inferior dreta de la imatge)
* Cràters satèl·lit
Izsak és una formació de cràter circular, gairebé simètrica, amb una vora esmolada que ha patit poca erosió. Al punt mig del sòl interior se situa un petit pic central.
* Imatge obliqua des de l'Apollo 17, vista en sentit est
* Fotografia de la missió Clementine (1994)

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Izsak.
| Izsak | Coordenades | Diàmetre |
| T | 23° 12′ S, 114° 48′ E﻿ / ﻿23.2°S,114.8°E﻿ / -23.2; 114.8﻿ (Izsak T) | 14 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Sant Mateu de Comardons

Sant Mateu de Comardons és una capella de la masia de Comardons, al municipi de Castellar de la Ribera (Solsonès), inclosa a l'Inventari del Patrimoni Arquitectònic de Catalunya.

## Situació

Comardons es troba al sector nord-oest del terme municipal, al límit del de Bassella. Està al nord de la serra de Comardons, una de les carenes que baixen pel marge dret de la Ribera Salada.

## Descripció

Nau de planta rectangular, sense absis. La volta de canó de l'interior està feta amb llistons de fusta i guix i actualment, està en molt mal estat. Queden restes de la part inferior de l'altar barroc, restaurat l'any 1912, segons consta en un dels laterals. La paret que s'amagava darrere del retaule està molt malmesa i presenta un forat de grans dimensions.
La capella està adossada a la casa de Comardons, llinda del 1776 i presenta la particularitat que la porta d'accés d'aquesta, està sota el mateix porxo d'entrada que la porta d'accés de la masia.

## Per anar-hi

* Pista a Comardons

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* 1 2 «Sant Mateu de Comardons». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 14 abril 2015].
# Adrian Gaxha

Adrian Gaxha (en macedoni Адриан Гаџа) (Skopje, 13 de febrer de 1984) és un cantant de música pop albanomacedònica. L'any 2006 va participar amb Esma Redzepova a la preselecció macedònica per representar el seu país al Festival d'Eurovisió amb la cançó "Ljubov e", que va acabar en segon lloc, darrere de l'Elena Risteska. En canvi, el 2008 guanya el Skopje Feste, el programa de preselecció per representar el país al certamen europeu, juntament amb Tamara Todevska i en Rade Vrčakovski amb la cançó "Vo imeto na ljubovta" (cantada en anglès al festival i, per tant, traduïda per Let me love you, és a dir, Deixa'm estimar-te). Així el triet va representar la República de Macedònia al Festival d'Eurovisió que aquell any se celebrava a Belgrat, Sèrbia. La cançó va obtenir el 10è lloc a les semifinals amb un total de 64 punts, però no va aconseguir passar a la segona fase a causa del fet que el jurat d'experts van preferir deixar passar a Charlotte Perrelli, representant de Suècia.

## Discografia
### Àlbums

* Thuaj Mamit
* 300 Godini (2008)

### Senzills

* "Dashuri Mistike" (juntament amb Tamara Todevska i Vrčak)
* "Sa Sexy"
* "Nedopirliva" (junto a Vrčak)
* "Vo ime na ljubovta" (juntament amb Tamara Todevska i Vrčak)
* "Toksična" (ft. Vrčak & Robert Bilbilov)
* "Kalle" (ft. Lindon)
* "Asnihere" (ft. Lindon)
* "Ngjyra e kuqe" (the red color) ft. Floriani

## Referències

* ↑ http://www.eurovision-spain.com/iphp/noticia.php?numero=4065
* ↑ http://www.eurovision.tv/page/history/by-year/contest?event=1468
* ↑ http://www.eurovision.tv/page/history/year/participant-profile/?song=24511

## Enllaços externs

* Facebook
* Instagram
# Oh Soo-yeon

Oh Soo-yeon nasqué al 1964 a Corea i començà la seua carrera literària al 1994 amb la novel·la Dia festiu nacional a la terra dels nans, que descriu la vida de dos amics d'universitat, Min-cheol i Mi-seon, deu anys després de la seua participació en el moviment estudiantil per la democràcia de 1980. Després de publicar Casa desocupada el 1997, visqué a l'Índia dos anys. Participa activament per ajudar estats del tercer món, i al 2003 visita l'Iraq i Palestina com a representant literària del moviment contra la guerra.

## Obra

En la seua primera novel·la Dia festiu nacional a la terra dels nans, combina el tema del nihilisme que s'estén entre la gent jove després del moviment per la democràcia amb el seu interés pel feminisme en una societat masclista. El relat "Casa desocupada" se centra encara més en la perspectiva feminista. La seua preocupació més gran, però, són les "vides perifèriques" o la lluita de la gent que està fora de les esferes de poder. Els personatges de Dia festiu nacional a la terra dels nans representen aquest tipus de gent: dissidents polítics en els vuitanta, són apartats pel sistema en els noranta i són condemnats a l'ostracisme fins i tot pels seus amics, que s'han adaptat als canvis socials i al nou sistema de valors. En les seues obres feministes se centra en la dona com una marginada de la societat masclista.
La cuina, un recull d'històries entrellaçades publicada després de tornar de l'Índia, descriu les condicions de vida als estats del tercer món, amb l'Índia com a fons. La protagonista és una dona coreana que madura pel xoc amb altres sistemes de valors.
El 1994 guanya el Premi al Nou artista; al 2001 el premi literari Hankook Ilbo i al 2006 el premi Beautiful Artist.
Novel·la
* Dia festiu nacional a la terra dels nans (1994)
Recull de relats curts
* Casa desocupada (1997)
Col·lecció d'assaigs
* No muires, Abu Ali

## Referències

* 1 2 "O Su-yeon" LTI Korea Datasheet available at LTI Korea Library or online at: http://klti.or.kr/ke_04_03_011.do# Arxivat 2013-09-21 a Wayback Machine.
* ↑ "오수연" biographical PDF available at LTI Korea Library or online at: http://klti.or.kr/ke_04_03_011.do# Arxivat 2013-09-21 a Wayback Machine.
* ↑ «Oh Soo-yeon». A: Korean Writers The Poets. Minumsa Press, 2005, p. 207.
* ↑ «Naver Search». Naver. [Consulta: 8 novembre 2013].
# Copa Constitució 2005

La Copa Constitució 2005 és la 13a edició de la Copa d'Andorra de futbol.

## Ronda preliminar

* FC Santa Coloma B 3-0 Atlètic Club d'Escaldes
* Casa Estrella del Benfica 0-6 FC Lusitans
* UE Engordany 0-3 Inter Club d'Escaldes
* Deportiva La Massana - UE Engordany

## Quarts de final

S'incorporen els quatre primers classificats a la Primera Divisió.
* FC Santa Coloma B - CE Principat
* Inter Club d'Escaldes 0-4 FC Rànger's
* FC Lusitans 1-7 FC Santa Coloma
* FC Encamp 0-4 UE Sant Julià

## Semifinals

* UE Sant Julià 6-5 FC Rànger's
* CE Principat 0-1 FC Santa Coloma

## Final

| FC Santa Coloma | 2-1 | UE Sant Julià |
Camp d'Esports d'Aixovall (Sant Julià de Lòria)

## Referències

* http://www.weltfussballarchiv.com/Andorra-Pokal-2005.html%5BEnllaç+no+actiu%5D
# Alina Panova

Alina Panova (1961) és una dissenyadora de vestuari i productora de cinema ucraïnesa-estatunidenca.

## Biografia

Panova va néixer a Kíev, Ucraïna, el 1961. Va estudiar art a l'Escola Estatal d'Art Xevtxenko de Kíev i a la Cooper Union de la ciutat de Nova York, després que la seva família emigrés als Estats Units d'Amèrica el 1979.

## Carrera professional

El 2006, Panova va produir el seu primer llargmetratge, Orangelove (dirigit per Alan Badoyev i protagonitzat per Aleksei Chadov i Olga Makeyeva). La pel·lícula es va estrenar al Festival de Cannes.

## Família

Panova està casada amb el compositor croat Željko Marasović. Viu a Los Angeles, Califòrnia.

## Filmografia

* The Age of Innocence (1993).
* Addams Family Values (1993).
* Notes From Underground (1995).
* Dunston Checks In (1996).
* The Naked Man (1998).
* Bruiser (2000).
* Sexual Life (2005).
* Standing Still (2005).
* Orangelove (2007).

## Referències

* ↑ «Alina Panova» (en anglès). BFI.
# Shila Ensandost

Shila Ensandost (Afganistan) és una mestra afganesa activista pel dret de les dones a tenir educació.
Graduada en estudis religiosos i mestra en diverses escoles, defensa el paper de les dones en els àmbits polítics, civils, laborals i docents. Per defensar-ho ha participat en diverses manifestacions i associacions de dones. L'octubre del 2021, juntament amb el seu marit i la seva filla, es van vestir de blanc en una manifestació simulant el ritual posterior a la mort per demanar justícia i llibertat per les dones.
Va ser escollida com una de les 100 dones més inspiradores del 2021 per la BBC.

## Referències

* 1 2 3 «Quiénes son las 100 Mujeres elegidas por la BBC para 2021» (en castellà). BBC News Mundo.
* ↑ «Afghan Professor Wears Shroud-Like Cloth at Protest» (en anglès). [Consulta: 20 febrer 2022].
* ↑ «Afghan professor wears shroud-like cloth at protest» (en anglès americà), 07-10-2021. [Consulta: 20 febrer 2022].
# Izu Ōshima

Izu Ōshima (伊豆大島, Izu-ōshima) és una illa volcànica habitada pertanyent a l'arxipèlag Izu al Mar de les Filipines, situada a aproximadament 120 quilòmetres cal sud-est de Honhu, Japó, a 22 km de l'est de la Península Izu i a 36 km del sud-oest de la Península Bōsō.
L'illa és un estratovolcà de basalt d'11 per 13 kilòmetres d'àrea construït sobre el vestigi de tres estratovolcans dissecats. Té una caldera de 4 km d'ample amb un con central, el Mont Mihara, junt a quaranta cons paràsits.
L'activitat volcànica ocorre en intervals entre 100 i 150 anys:
* El registre més antic d'activitat està al segle VII dC (període Nara).
* 1986: amb fonts de lava de 1,600 km. Amb 12.000 persones evacuades.
* 1990

## Galeria

* Mt. Mihara Amb azalees en el foreground
* Cràter de cimera

## Referències

* ↑ Nussbaum, Louis-Frédéric. «Izu Shotō». A: Japan Encyclopedia. Harvard University Press, 2002, p. 412. ISBN 2001052570.
* 1 2 «Oshima». Global Volcanism Program. Smithsonian Institution. Arxivat de l'original el 20 de juny 2012. [Consulta: 14 novembre 2017].
* ↑ Beaumont, Émilie; Gaudin, Christine. Los volcanes. Torroella de Montgrí: Panini ; Fleurus, 2005, p. 105. ISBN 2-215-08281-X.
# Sant Mateu de Montbui

L'actual ermita de Sant Mateu de Montbui fou una església parroquial romànica al terme municipal de Bigues i Riells del Fai, al Vallès Oriental, dins de l'àmbit de l'antic poble rural del mateix nom de la parròquia, actualment integrat en el terme de Bigues (poble del Vallès). És al costat de llevant del cim del Castell de Montbui, fins al punt que a l'ermita hi ha el vèrtex geodèsic (289113001) d'aquest punt geogràfic. És al sector nord-occidental del terme municipal, molt a prop del límit amb Caldes de Montbui i, una mica més allunyat, del límit amb Sant Feliu de Codines. Tanmateix, l'accés més ràpid a aquest castell és des d'aquest darrer poble, travessant la urbanització dels Saulons d'en Déu.

## Història

A més de capella del Castell de Montbui, fou el centre d'una extensa parròquia rural actualment repartida entre els termes municipals de Sant Feliu i Caldes. És esmentada el 1058 entre les set parròquies de la baronia de Montbui, en una disputa nobiliària. El despoblament del seu territori feu que el 1156 ja aparegui unida a Sant Pere de Bigues, tot i que entre 1584 i 1623 estigué unida a Santa Maria de Caldes de Montbui.
L'isolament del lloc feu que a principis del segle xviii es construís una nova església, a prop de Can Carreres. Va ser enderrocada a la darrera dècada del segle xx, i el seu emplaçament, buit, és actualment envoltat per les construccions de la urbanització del mateix nom. Havia perdut el seu ús parroquial a finals del segle xix i l'abandonament de l'edifici el va anar malmetent fins a esdevenir un perill per als habitants de la urbanització circumdant.

## Arquitectura

L'església antiga és d'una sola nau rectangular coberta amb volta de canó apuntada seguida, capçada per un absis interiorment de ferradura i exteriorment semicircular, cobert amb volta esfèrica. Té una finestra de doble esqueixada al centre de l'absis i una altra d'una sola esqueixada en el mur de migdia, orientada al biaix del mur. La porta és a la façana de ponent, però està tan malmesa que s'uneix amb l'ull de bou que tenia al damunt; és quadrada i a l'arquitrau hi ha una petita motllura amb la data de 1817. També està molt malmès el campanar de cadireta, Aquests tres elements, però, són força més tardans que l'absis. L'aparell és senzill i molt irregular.

## Referències

* ↑ «Sant Mateu de Montbui». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 desembre 2015].

## Bibliografia

* ANGLADA I BAYÉS, Manuel, CAMPS I SÒRIA, Jordi i PLADEVALL I FONT, Antoni. "Sant Mateu de Montbui". Dins El Vallès Occidental. El Vallès Oriental. Barcelona: Enciclopèdia Catalana, 1991 (Catalunya romànica, XVIII). ISBN 84-7739-271-4
* GAVÍN, Josep M. Vallès Oriental. Barcelona: Arxiu Gavín i Editorial Pòrtic, 1990 (Inventari d'esglésies, 23). ISBN 84-7306-410-0.

## Enllaços externs

* Institut Cartogràfic de Catalunya; cal fer tres passos d'aproximació
# Afella Ighir

Afella Ighir (en àrab أفلا اغير, Afallā Iḡīr; en amazic ⴰⴼⵍⴰ ⵉⵖⵉⵔ) és una comuna rural de la província de Tiznit de la regió de Souss-Massa, al Marroc. Segons el cens de 2014 tenia una població total de 2.973 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# PPL Park

El Talen Energy Stadium és un estadi específic de futbol de la ciutat de Chester, Pennsilvània, dins de l'àrea metropolitana de Filadèlfia.
Actualment és la seu del Philadelphia Union, club de la Major League Soccer, la franquícia d'expansió de la temporada 2010.
L'estadi fou inaugurat el juny de 2010 amb una capacitat de 18.500 espectadors.

## Enllaços externs

* Lloc web oficial del Talen Energy Stadium
* Philadelphia Independence (equip femení de futbol)
* Chester Institute for Economic Development
# Copa Constitució 2022

La Copa Constituició 2022 va ser la 30a edició de la Copa Andorra de futbol. Va començar en el dia 16 de gener i va finalitzar en 29 de maig del 2022. El campió del torneig es va assegurar un lloc en la fase preliminar en la Lliga Europa Conferència de 2022-23.

## Equips participants

A aquesta edició hi participaren els vuit equips de Primera divisió d'Andorra i els sis de Segona Divisió.
| Primera Divisió | Segona Divisió |
| Atlètic Club d'Escaldes | CF Atlètic Amèrica |
| CE Carroi | FC Encamp |
| UE Engordany | UE Extremenya |
| Inter d'Escaldes | FS La Massana |
| FC Ordino | Penya Encarnada |
| UE Sant Julià | FC Rànger's |
| FC Santa Coloma | |
| UE Santa Coloma | |

## Primera ronda

| Inter d'Escaldes | 3-0 | UE Sant Julià |
Centre d'entrenament La Massana (La Massana)
| FC Rànger's | 0-5 | UE Engordany |
Centre d'entrenament de la FAF (Santa Coloma)
| UE Santa Coloma | 6-2 | FC Encamp |
Centre d'entrenament La Massana (La Massana)
| FC Ordino | 0-2 | FC Santa Coloma |
Centre d'entrenament de la FAF (Santa Coloma)
| CF Atlètic Amèrica | 0-2 | Penya Encarnada |
Centre d'entrenament de la FAF (Santa Coloma)
| CE Carroi | 2-1 | FS La Massana |
Centre d'entrenament La Massana (La Massana)

## Quarts de Final

| Inter d'Escaldes | 1-0 (pr.) | FC Santa Coloma |
Centre d'entrenament de la FAF (Santa Coloma)
| Atl. Escaldes | 2-0 | UE Santa Coloma |
Centre d'entrenament de la FAF (Santa Coloma)
| Penya Encarnada | 0-3 (pr.) | UE Engordany |
Centre d'entrenament La Massana (La Massana)
| UE Extremenya | 1-0 | CE Carroi |
Centre d'entrenament La Massana (La Massana)

## Semifinals

| Atl. Escaldes | 2-2 | Inter d'Escaldes |
| | (4-2) als penals | |
Centre d'entrenament de la FAF (Santa Coloma)
| UE Engordany | 1-1 | UE Extremenya |
| | (2-4) als penals | |
Centre d'entrenament de la FAF (Santa Coloma)

## Final

* Guanyador de la Copa Constitució 2022
* Atlètic Escaldes

## Referències

* ↑ «Plat fort als vuitens de final de la Copa Constitució Protecvall». [Consulta: 21 desembre 2021].
* ↑ «La Copa Constitució ja compta amb els emparellaments». [Consulta: 21 desembre 2021].

## Enllaços externs

* Web de la FAF
# Alina Paix

Alina Ivànivna Paix (en ucraïnès: Аліна Іванівна Паш; Búixtino, Transcarpàcia, 6 de maig de 1993) és una cantant i rapera ucraïnesa. Es va revelar el 2015 durant la sisena temporada de l'edició ucraïnesa de The X Factor. Amb tot va ser amb la seva primera cançó "Bitanga", el 2018, que es féu famosa a l'escena musical ucraïnesa amb un univers peculiar que barreja les tradicions locals i ucraïneses amb ritmes hip-hop i electro.
El 20 de gener del 2022 va rebre, juntament amb altres joves artistes europeus, el Music Moves Europe Award, un premi que atorga la Unió Europea als músics que "presenten els sons d'avui i de demà".
El mateix any, va guanyar el Vidbir amb la cançó "Тіні забутих предків/Shadows of Forgotten Ancestors", que va fer d'ella la representant d'Ucraïna al Festival de la Cançó d'Eurovisió 2022. Nogensmenys, al cap de pocs dies, el 16 de febrer, va anunciar que es retirava a conseqüència de diverses polèmiques, amplificades per les xarxes socials, degudes per una banda al mode d'elecció poc transparent, per unes fotos amb jaqueta de colors semblants a la bandera russa però sobretot pel fet que hauria anat el 2015 a Crimea passant per Rússia després de l'annexió de la península per les tropes russes, cosa vedada pel govern ucraïnès. Després va presentar uns documents aparentment falsificats per dir que havia entrat des d'Ucraïna però els serveis fronterers ho desmenteixen i diuen que els documents semblen ser falsificats.

## Discografia

* Pintea: Gory (2019)
* Pintea: Misto (2019)
* розМова (2021)

## Referències

* ↑ «Alina Pash, artiste européenne de la semaine» (en francès). Euradio. Arxivat de l'original el 2022-02-12. [Consulta: 12 febrer 2022].
* ↑ «Ukrainian rap diva Alina Pash wins EU award for young artists» (en anglès). The Kyiv Independent.
* ↑ «Alina Pash: Singer won't represent Ukraine at Eurovision» (en anglès). BBC.com.
* ↑ «Ukraine: Alina Pash withdraws from Eurovision Song Contest 2022», Rasmus Petersen, Eurovision World, 16 febrer 2022. [18-02-2022].
# Shiloh

«Shiloh» té aquests significats:
* Toponímia:
** Shiloh (Israel), ciutat cananea de Samària (Israel)
** Shiloh (Alabama), localitat estatunidenca d'Alabama
** Shiloh (Carolina del Sud), localitat estatunidenca de Carolina del Sud
** Shiloh (Geòrgia), localitat estatunidenca de Geòrgia
** Shiloh (Illinois), localitat estatunidenca d'Illinois
** Shiloh (Nova Jersey), localitat estatunidenca de Nova Jersey
** Shiloh (Pennsilvània), localitat estatunidenca de Pennsilvània
** Shiloh (Tennessee), localitat estatunidenca de Tennessee on va tenir lloc la Batalla de Shiloh
** Shiloh (Comtat de Montgomery), concentració de població designada pel cens del Comtat de Montgomery (Ohio, EUA)
** Shiloh (Comtat de Richland), població del Comtat de Richland (Ohio, EUA)
* Miscel·lània:
** Batalla de Shiloh, batalla de la Guerra civil dels Estats Units (6 - 7 d'abril de 1862)
** Journey to Shiloh, pel·lícula estatunidenca de 1968
# Jaume Batlle

Jaume Batlle és el nom dels següents personatges:
* Jaume Batlle i Mir (Barcelona, 1801 - Sarrià, 1858), pintor i gravador català
* Jaume Batlle Bigas (Barcelona, 1911-1990), aparellador i mestre d'obres
# Samsonite

Samsonite International SA és una multinacional nord-americana fabricant d'equipatge per a minoristes, amb productes que van des de grans maletes fins a articles de tocador, petites bosses i maletins. Va ser fundada a Denver, Colorado el 1910 per Jesse Shwayder. Shwayder era conegut com a Samsó, i va començar a utilitzar la marca comercial Samsonit el 1941. La companyia va canviar el seu nom pel de Samsonite el 1966. El Domicili social de la companyia es troba a Luxemburg i que cotitza a la Borsa de Hong Kong.

## Referències

* ↑ «2011 Annual Report». Samsonite International S.A.. Arxivat de l'original el 3 de març 2014. [Consulta: 28 d’octubre 2014].
* ↑ Cult. Iconos de una generación (paper) (en castellà). Madrid: Edimat libros, 2008, p.193. ISBN 978-84-9794-079-5 [Consulta: 28 octubre 2014].
# Nazarchukita

La nazarchukita és un mineral de la classe dels fosfats.

## Característiques

La nazarchukita és un fosfat de fórmula química Ca₂NiFe$^{3+}$₂(PO₄)₄, i és químicament similar a la yakubovichita. Va ser aprovada com a espècie vàlida per l'Associació Mineralògica Internacional l'any 2022, i encara resta pendent de publicació. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5827/1.

## Formació i jaciments

Va ser descoberta a la pedrera de fosforita del complex Daba-Siwaqa, a la Governació d'Amman[ (Jordània), sent aquest l'únic indret de tot el planeta on ha estat descrita aquesta espècie mineral.

## Referències

* ↑ «Nazarchukite» (en anglès). Mindat. [Consulta: 5 octubre 2022].
# 6ter

6ter (pronunciat sister de l'anglès sister, que en català significa germana) és un canal de televisió francès temàtic i gratuït, dedicat al públic femení i del grup M6. Les primeres emissions es fan el 12 de desembre del 2012, arrel que el Consell de l'Audiovisual francès obrís línies per incorporar canals nous a la televisió digital terrestre francesa. El grup M6 va presentar tres canals, 6ster, M6 Boutique (un canal de compra-venda), i Hexa. L'eslògan del canal és "la chaîne pour la famille, toute la journée" (el canal per la família, tot el dia). Quan es va canviar l'orientació cap a un públic més familiar, l'eslògan va passar a ser "la télé à partager" (la televisió per compartir).

## Referències

* ↑ «CSA - Conseil supérieur de l'audiovisuel» (en francès). [Consulta: 4 gener 2021].

## Vegeu també

* Televisió a Europa

## Enllaços externs

* http://www.6ter.fr/
# Oľka

Oľka és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1408.